Алена Маргунова: У Беларусі і ў Расіі няма дакладнай доказнай базы наконт забароны пальмавага алею, бо мы пачалі займацца яго вывучэннем не так даўно. У сувязі з недастатковасцю фінансавання гэтыя даследаванні вельмі разрозненыя. Нам бы хацелася, каб даследаванні былі больш глыбокімі, уключалі даклінічныя даследаванні на некалькіх пакаленнях паддоследных жывёл, клінічныя медыцынскія даследаванні. Пакуль дакладных доказаў, што пальмавы алей сапраўды неабходна цалкам забараніць пры вытворчасці прадуктаў харчавання, няма. Сусветная арганізацыя аховы здароўя, да прыкладу, яшчэ ў 2005 годзе рэкамендавала абмежаваць ужыванне пальмавага алею менавіта праз высокае ўтрыманне насычаных тлушчоў, то бок дадзеных у свеце шмат. Але выразнай пазіцыі няма. Большасць краін ЕС уводзіць сур'ёзныя абмежаванні на выкарыстанне пальмавага алею ў прадуктах харчавання.